**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2.punkts.2) Nepieciešamība steidzami piešķirt papildu valsts budžeta līdzfinansējumu handbola, volejbola un šaha izlasēm, lai nodrošinātu to gatavošanos un dalību nozīmīgās starptautiskās sporta sacensībās. |
| 2. | Pašreizējā situācija un problēmas | Izglītības un zinātnes ministrija (turpmāk – ministrija), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, kā arī saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 5.21.punktu nodrošina ministrijai iedalīto valsts budžeta līdzekļu izmantošanu paredzētajiem mērķiem un saskaņā ar 5.21.5 punktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, ir saņēmusi biedrības „Latvijas Komandu sporta spēļu asociācija” (turpmāk – LKSSA) 2012.gada 27.aprīļa vēstuli Nr.7 (turpmāk – vēstule), kurā LKSSA, atsaucoties uz 2012.gada 11.aprīļa tikšanās laikā ar Ministru prezidentu V.Dombrovski un izglītības un zinātnes ministru R.Ķīli panākto vienošanos par informācijas apkopošanu saistībā ar komandu sporta spēļu sporta federāciju akūtajām vajadzībām un iztrūkstošo valsts budžeta finansējumu, kas nepieciešams nacionālo izlašu sagatavošanās cikliem un dalībai attiecīgajās starptautiskajās sacensībās 2012.gadā, lūdz piešķirt papildu valsts budžeta finansējumu 516`000 latu apmērā. LKSSA ir sporta organizācija, kuras biedru sastāvu veido septiņas Sporta likumā noteiktā kārtībā atzītas komandu sporta spēļu sporta federācijas.LKSSA vēstulē papildus pieprasītā finansējuma sadalījums starp LKSSA biedriem ir šāds: (1) biedrība „Latvijas Basketbola savienība” – 106`789 lati; (2) biedrība „Latvijas Volejbola federācija” – 62`976 lati; (3) biedrība „Latvijas Hokeja federācija” – 127`619 lati; (4) biedrība „Latvijas Florbola savienība” – 46`181 lats; (5) biedrība „Latvijas Handbola federācija” – 41`560 lati; (6) biedrība „Latvijas Futbola federācija” – 75`427 lati; (7) biedrība „Latvijas Lakrosa federācija” – 6775 lati. LKSSA vēstulei pievienots gan steidzamības pamatojums finansējuma piešķiršanai, gan arī iespējamo risku uzskaitījums līdzekļu nepiešķiršanas gadījumā.Tāpat ministrija ir saņēmusi biedrības „Latvijas Šaha federācija” 2012.gada 8.maija vēstuli Nr.N-12/7, kurā ministrijai tiek lūgts finansiāls atbalsts 10`000 latu apmērā, lai segtu izdevumus, kas saistīti ar Latvijas šaha izlases dalību Pasaules Šaha olimpiādē Turcijā no 2012.gada 27.augusta līdz 10.septembrim. Saskaņā ar Sporta likuma 13.panta piekto daļu valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un Olimpisko spēļu atlases turnīros un finālsacensībās Ministru kabineta noteiktajā kārtībā. Minētā kārtība ir noteikta Ministru kabineta 2009.gada 28.jūlija noteikumos Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās”. Finansējuma avots, lai nodrošinātu valsts izlases komandu sporta spēlēs gatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās, ir ministrijas valsts budžeta programmas 09.00.00 „Sports” apakšprogramma 09.21.00 „Augstas klases sasniegumu sports”, no kuras šim mērķim ar ministrijas 2012.gada 31.janvāra rīkojumu Nr.32 „Par komandu sporta spēļu sporta federācijām pieejamā finansējuma apmēru 2012.gadā” tika paredzēti līdzekļi 500`000 latu apmērā, lai gan kopējais komandu sporta spēļu sporta federāciju pieprasījums 2012.gada valsts budžetam bija 2`790`932 lati. Vienlaikus jāatzīmē, ka, ņemot vērā faktu, ka šahs nav uzskatāms par komandu sporta spēļu sporta veidu, iepriekšminēto Ministru kabineta noteikumu noteiktā kārtībā biedrībai „Latvijas Šaha federācija” finansējums tiešā veidā no ministrijas 2012.gada valsts budžeta programmas 09.00.00 „Sports” nav ticis piešķirts.Ministrijas rīcībā nav nepieciešamie līdzekļi, jo visi finanšu līdzekļi 2012.gadam valsts budžeta programmā 09.00.00 „Sports”, t.sk. apakšprogrammā 09.09.00 „Sporta federācijas un sporta pasākumi” un 09.21.00 „Augstas klases sasniegumu sports”, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Izglītības un zinātnes ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz ministrijas tiesības samazināt līguma summu tikai tad, ja tiek izdarīti grozījumi likumā „Par valsts budžetu 2012.gadam”, vai sporta federācija neievēro pielīgtās saistības). Papildus finansējuma pārdale no citām ministrijas pamatbudžeta apakšprogrammām nav iespējama, jo tādejādi finansējuma nepietiekamība izveidotos citu ministrijas nodrošināto valsts pamatfunkciju īstenošanai.Izvērtējot LKSSA un biedrības „Latvijas Šaha federācija” finanšu pieprasījumus un iespējamos riskus līdzekļu nepiešķiršanas gadījumā (t.sk. starptautisko sporta federāciju sankciju piemērošanas iespējamību pret nacionālajām (Latvijas) sporta federācijām – izlašu diskvalifikācija no visiem starptautiskiem turnīriem uz vairākiem gadiem, lieli naudas sodi u.tml., kas var negatīvi ietekmēt gan attiecīgā sporta veida attīstību Latvijā, gan arī Latvijas tēlu Eiropas un pasaules sporta sacensību apritē), ministrija atzīst nepieciešamību steidzami meklēt iespējamos risinājuma variantus, lai vismaz daļēji varētu kompensēt minēto sporta federāciju izdevumus saistībā ar nacionālo izlašu sagatavošanos un dalību attiecīgajās starptautiskajās sacensībās. Tajā pat laikā apzinoties, ka ierobežoto finanšu resursu apstākļos kompensēt izdevumus 100% apmērā nav iespējams (tas arī būtu vairāk nekā divkārtīgs izdevumu palielinājums salīdzinot ar šim mērķim 2012.gada budžetā paredzēto finansējumu), tika nolemts sadalīt finanšu pieprasījumus trīs grupās: (1) pieprasījumi, kuri pēc būtības ir uzskatāmi par neparedzētu gadījumu, kā rezultātā attiecīgos izdevumus varētu segt no Finanšu ministrijas valsts budžeta programmas 02.00.00 „Līdzekļi neparedzētiem gadījumiem”; (2) pieprasījumi, kuri nav uzskatāmi par neparedzētu gadījumu, tomēr papildus finansējuma nepiešķiršanas gadījumā identificējamie riski ir ar iespējami negatīvām sekām (t.sk. uz valsts tēlu starptautiskā līmenī); (3) pieprasījumi, kuri neatbilst 1. vai 2.grupas pazīmēm.Iepriekšminētās izvērtēšanas un sadalīšanas pa grupām rezultātā 1.grupā tika ierindoti:1. biedrības „Latvijas Handbola federācija” pieprasījums daļā par Latvijas vīriešu handbola izlases gatavošanos un dalību 2014.gada Eiropas čempionāta kvalifikācijas turnīra 2.kārtas spēlēs (16`728 lati) [tika ņemts vērā fakts, ka 2012.gada sākumā nebija iespējams prognozēt Latvijas dalību kvalifikācijas turnīra 2.kārtā];
2. biedrības „Latvijas Volejbola federācija” pieprasījums par Latvijas vīriešu volejbola izlases un Latvijas jauniešu volejbola izlašu (U-17 meiteņu un U-18 zēnu) gatavošanos un dalību Eiropas čempionāta kvalifikācijas turnīros (62`976 lati) [tika ņemts vērā fakts, ka 2012.gada sākumā nebija iespējams prognozēt Latvijas vīriešu volejbola izlases dalību kvalifikācijas turnīra 2.kārtā, kā arī fakts, ka U-17 meiteņu un U-18 zēnu izlasēm kvalifikācijas turnīrs norisināsies 2013.gada janvārī, kā rezultātā praktiski visi izdevumi būs 2012.gadā, ko nebija iespējams prognozēt];
3. biedrības „Latvijas Šaha federācija” pieprasījums par Latvijas vīriešu un sieviešu izlases gatavošanos un dalību Pasaules Šaha olimpiādē (10`000 lati) [tika ņemts vērā fakts, ka visas ar dalību saistītās izmaksas iepriekš nebija zināmas, kā arī fakts, ka Pasaules Šaha olimpiāde ir lielākais notikums šahā, kas notiek reizi divos gados un Latvijas nepiedalīšanās šajās sporta sacensībās (kuras sākas 2012.gada 27.augustā) var atstāt ļoti negatīvu iespaidu ne tikai uz Latvijas šaha turpmāko attīstību (centieniem panākt, ka Latviju pārstāv visi labākie Latvijas šahisti (lielmeistari)), bet arī uz Latvijas starptautisko tēlu].

 Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Biedrības „Latvijas Handbola federācija”, biedrības „Latvijas Volejbola federācija” un biedrības „Latvijas Šaha federācija” pieprasījumi tajā daļā, ko paredzēts atbalstīt, ir attiecināmi uz šīm pazīmēm.2.grupā ierindotie finanšu pieprasījumi pēc atkārtotas detalizētas izvērtēšanas tiks virzīti kā ministrijas pieprasījumi iekļaušanai likumprojektā „Grozījumi likumā „Par valsts budžetu 2012.gadam”” [2012.gada budžeta grozījumu sagatavošanas grafiks tika apstiprināts Ministru kabineta 2012.gada 19.jūnija sēdē (prot. Nr.34 40.§)] – biedrībai „Latvijas Basketbola savienība” paredzot daļēji kompensēt izdevumus 56`560 latu apmērā, biedrībai „Latvijas Hokeja federācija” paredzot kompensēt izdevumus 127`619 latu apmērā, savukārt biedrībai „Latvijas Florbola savienība” daļēji kompensēt izdevumus 14`000 latu apmērā. Papildus tiks izvērtēta iespēja atbalstīt atsevišķas biedrības „Latvijas Futbola federācija” jaunatnes futbola programmas. 3.grupā ierindotie finanšu pieprasījumi tālāk virzīti netiks.Ņemot vērā iepriekš minēto, attiecībā uz 1.grupā ierindotajiem finanšu pieprasījumiem ministrija ir sagatavojusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt ministrijai 89 704 latus pārskaitīšanai:1. biedrībai „Latvijas Handbola federācija”, lai nodrošinātu ar Latvijas vīriešu handbola izlases gatavošanos un dalību 2014.gada Eiropas čempionāta kvalifikācijas turnīra 2.kārtas spēlēs saistītās izmaksas – 16 728 lati;2. biedrībai „Latvijas Volejbola federācija”, lai nodrošinātu ar Latvijas vīriešu volejbola izlases un Latvijas jauniešu volejbola izlašu (U-17 meiteņu un U-18 zēnu) gatavošanos un dalību Eiropas čempionāta kvalifikācijas turnīros saistītās izmaksas – 62 976 lati;3. biedrībai „Latvijas Šaha federācija”, lai nodrošinātu ar Latvijas vīriešu un sieviešu izlases gatavošanos un dalību Pasaules Šaha olimpiādē saistītās izmaksas – 10 000 lati. Anotācijas I sadaļas 2.punktā minētā problēma tiks atrisināta pilnībā. |
| 5. | Projekta izstrādē iesaistītās institūcijas | Izglītības un zinātnes ministrija, LKSSA, biedrība „Latvijas Handbola federācija”, biedrība „Latvijas Volejbola federācija” un biedrība „Latvijas Šaha federācija” |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku.Pastarpināti Rīkojuma projekts attiecas uz budžeta un finanšu politiku, kā arī publiskās pārvaldes politiku. |

|  |
| --- |
| II. Tiesību akta projekta ietekme uz sabiedrību |
| Nav attiecināms |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu | Izmaiņas, salīdzinot ar kārtējo (2012)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **81,4** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 81,4 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **81,4** | **+89,7** | **0** | **0** | **0** |
| 2.1. valsts pamatbudžets | 81,4 | +89,7 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | **-89,7** | 0 | 0 | 0 |
| 3.1. valsts pamatbudžets | 0 | -89,7 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+89,7** | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar ministrijas 2012.gada 9.marta lēmumu Nr.119 biedrībai „Latvijas Handbola federācija” no ministrijas 2012.gada valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” visu handbola izlašu (jauniešu, junioru un pieaugušo) darbības nodrošināšanai piešķirts finansējums 51`395 latu apmērā, savukārt ar ministrijas 2012.gada 9.marta lēmumu Nr.118 biedrībai „Latvijas Volejbola federācija” visu volejbola izlašu (jauniešu, junioru un pieaugušo) darbības nodrošināšanai piešķirts finansējums 30`035 latu apmērā. Ņemot vērā faktu, ka šahs nav uzskatāms par komandu sporta spēļu sporta veidu, Ministru kabineta 2009.gada 28.jūlija noteikumos Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās” noteiktā kārtībā biedrībai „Latvijas Šaha federācija” finansējums tiešā veidā no ministrijas 2012.gada valsts budžeta programmas 09.00.00 „Sports” nav ticis piešķirts. Papildus minētam neliels valsts finansiālais atbalsts handbola, volejbola un šaha izlašu darbības nodrošināšanai 2012.gadā ir ticis piešķirts no biedrībai „Latvijas Sporta federāciju padome” piešķirtās valsts dotācijas, tomēr šī dotācija izmantojama dažādu sporta federāciju programmu un pasākumu īstenošanai, līdz ar to nav uzskatāma par iezīmētu mērķfinansējumu izlašu komandu darbības nodrošināšanai.Papildus pieprasītā finansējuma (89`704 latu apmērā) sadalījums atbilstoši tam paredzētam mērķim:1. Latvijas handbola vīriešu izlases gatavošanās un dalībai 2014.gada Eiropas čempionāta kvalifikācijas turnīra 2.kārtas spēlēs ar Horvātijas, Ungārijas un Slovākijas izlasēm – 16`728 lati (t.sk.: transporta izdevumi 9`200 lati; ēdināšana 1`660 lati; uzturēšanās izdevumi 1`990 lati; medicīna 635 lati; tehniskie izdevumi 1`653 lati; LTV7 tiešraides nodrošināšana 1`590 lati);
2. Latvijas vīriešu volejbola izlases gatavošanās un dalībai Eiropas čempionāta kvalifikācijas 2.kārtā – 46`720 lati (t.sk.: mācību-treniņu nometne Latvijā 18`920 lati; pārbaudes spēles Grieķijā, Beļģijā un Igaunijā 14`400 lati; Eiropas čempionāta kvalifikācijas 2.kārtas 1.turnīrs Ungārijā 4`800 lati; Eiropas čempionāta kvalifikācijas 2.kārtas 2.turnīrs Latvijā 8`600 lati);
3. Latvijas jauniešu U-18 un meiteņu U-17 volejbola izlases gatavošanās un dalībai Eiropas čempionāta kvalifikācijas turnīriem 2013.gada janvārī – 16`256 lati (t.sk.: mācību-treniņu nometne jauniešu zēnu izlasei U-18 Latvijā 1`950 lati; mācību-treniņu nometne jauniešu meiteņu izlasei U-17 Latvijā 1`950 lati; jauniešu zēnu izlases U-18 dalība EEVZA čempionātā Igaunijā 5`000 lati; jauniešu meiteņu izlases U-17 dalība EEVZA čempionātā Latvijā 4`856 lati; Baltijas čempionāts jauniešu izlasēm meitenēm (U-17, U-15) un zēniem (U-16,U-18) Igaunijā 2`500 lati);
4. Latvijas vīriešu un sieviešu izlases gatavošanās un dalībai Pasaules Šaha olimpiādē Turcijā – 10`000 lati (t.sk.: aviobiļetes 2`530 lati, dalības maksa par dalībniekiem 843 lati; dalības maksa par komandām 380 lati; dienas naudas 4`320 lati, treniņnometnes 1`927 lati).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”.Informāciju par apropriācijas izmaiņām likuma par valsts budžetu attiecīgajam gadam pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Rīkojuma projekta pieņemšanas Ministru kabinetā. |

Anotācijas IV – VII sadaļa – Rīkojuma projekts šīs jomas neskar.

Izglītības un zinātnes ministrs R.Ķīlis

Vizē:

Valsts sekretāra vietniece,

valsts sekretāra pienākumu izpildītāja L.Sīka

26.06.2012 08:30

Izglītības un zinātnes ministrijas

Sporta un jaunatnes departamenta

vecākais referents K.Randohs

67047982, kaspars.randohs@izm.gov.lv